A fost cea mai liniştită vacanţă de iarnă din ultimii cinci ani, explică oficialii MAI, care spun că nu s-au înregistrat evenimente deosebite la petrecerile de revelion organizate în stradă, la care au participat 400 de mii de oameni.

Elicopterele SMURD şi ale Inspectoratului de Aviaţie au avut 28 de misiuni, medicale, dar şi de supraveghere a traficului în această perioadă. Aproape 14 mii de şoferi au rămas fără dreptul de a conduce.

Poliţiştii se aşteaptă ca traficul să se intensifice, atât pe principalele artere naţionale, cât şi la punctele de trecere a frontierei, unde a fost suplimentat personalul.